VABASTAV UUESTISÜND
Esimeses saates uurisime Jumala kolmainsust,
teises saates uurisime inimese kolmainsust.
Sel korral uurime uuestisündimist.
Uuestisünd on imeline sündmus, mille käigus Jumala kolmainsus
siseneb inimese kolmainsusesse.
Kuidas see praktikas juhtub? Sellest räägime täna.
Kui räägime loomulikust inimesest, kes ei tunne Jeesust ja Jumalat,
siis see inimene elab selles ühiskonnas olevate reeglite
ning moraalide järgi, vastavalt oma südametunnistusele.
Ta südametunnistus on samasugune, nagu üldiselt aktsepteeritud moraal.
See inimene võib pidada end heaks inimeseks ja arvata,
et pääseb tänu sellele taevasse.
Roomlastele 2:12: "Kes teevad pattu Seaduseta,
need ka hukkuvad Seaduseta,
kes teevad pattu Seaduse all, neile mõistetakse kohut Seaduse järgi."
St et inimese vastutus suureneb vastavalt sellele,
kui palju ta Jumala Sõna tunneb.
Paljud soomlased on käinud leeris ja kuulnud Jumala Sõna e Piiblit,
kuid kui nad pole oma elu tõeliselt Jeesusele andnud,
siis nad ei suuda Jumala seaduste järgi elada.
Nad küll püüavad moraali seaduste järgi mõistusega teha, mõeldes,
et sellest Jumalale piisab.
Kuid Jumalale piisab vaid täielikust Piibli järgimisest.
Paulus rääkis kirjas filiplastele 3:3-6 oma tegude järgi elamisest:
"Sest ümberlõigatud oleme meie, kes Jumalat teenime vaimus ja
kiitleme Kristusest Jeesusest ega looda päritolu peale,
kuigi mul võiks olla lootust ka päritolu tõttu.
Kui keegi teine arvab, et temal võib olla lootust päritolu tõttu,
siis minul veel enam:"ma olen ümber lõigatud kaheksandal päeval,
olen Iisraeli soost, Benjamini suguharust,
heebrea rahvast sündinud heebrea mees
Seaduse järgi variser, innukuse poolest koguduse tagakiusaja,
Seadusest tuleneva õiguse poolest laitmatu."
Paulus räägib siin, et ta uskus, et ta suutis oma jõus ja teatud maani
suutis täita kogu Tooras e Moosese viisikraamatu pühasid seadusi.
Kõik Jeesuseaegsed variserid uskusid seda.
Kuid Jeesus tuli maa peale, näitamaks,
et vaid tema suudab täita Jumala seadust.
Seetõttu ei suuda me pääseda samale tasemele ilma Jeesuse vaimuta.
Loomulik inimene ei tunne ega suudagi mõista selle sügavust,
mida Jumal meilt nõuab.
Selleks on vaja Jumala vaimu, kes kirjutaks oma seaduse inimsüdamesse.
Meil on vaja Kristuse sisemist tundmist,
seda, et Püha Vaim näitaks meile oma Sõnast jumalikke tõdesid,
mida oma ellu rakendada.
See sünnib vaid Jumala vaimu kaudu.
Loomulik inimene, kes pole andnud oma elu Jeesusele,
ta justkui püüab ise oma jõust olla hea inimene ja elada head elu.
Ta võib mõelda, et see on Jumala silmis piisav,
kuid tegelikkuses selgub, et see pole Jumala jaoks piisav.
Loomulik inimene usub seda, mida ta tahab uskuda.
Ta on täiesti võimetu midagi oma pääste osas muutma.
Kogu selle õpetussarja mõte on näidata, et see on Jumal,
kes mõjutab inimest, tekitades talle soovi-vajadust otsida Jumalat.
Efeslastele 2:1 üteb nii: "Jumal on teinud elavaks ka teid,
kes te olite surnud oma üleastumistes ja pattudes,
milles te varem käisite selle maailma ajastu viisil, vürsti viisil,
kellel on meelevald õhus, vaimu viisil,
kes nüüdki on tegev sõnakuulmatute laste seas;"
Paulus kirjutab efeslastele sellest, et loomulik inimene elab
hingevaenlase e saatana valitsemise all.
Tema mõtted ja tunded on saatana valitseda ja juhtida,
ta ise ei suuda selles osas midagi teha ega saa sellest aru.
Sa võid enda käest küsida, kas sa suudad elada samasugust
puhast elu, nagu Jeesus elas?
Kirjas heenrealastele 4:15 öeldakse:"Sest meil pole niisugune
ülempreester, kes ei suuda kaasa tunda meie nõrkustele,
vaid selline, kes on olnud kõigiti kiusatud nii nagu meie,
ja siiski ilma patuta."
Kui Jeesus elas maa peal, andis ta meile täiusliku eeskuju sellest,
milline oli ühe täiusliku inimese täiuslik elu.
Seetõttu vajame me Jeesust oma ellu, et me võiksime mõista,
millised on Jumala standardid ja ootused inimese suhtes.
Selle kaudu mõistame ka seda, et Jumal otsib ennekõike
isiklikku suhet inimesega.
Alles siis, kui inimene on nõus võtma Jeesust vastu
oma isikliku päästjana, siis ta saab kingutuseks igavese patuta elu.
Jeesus igatseb anda meile patuta elu, Kristuses saame juba selles
elus hakata seda elama.
Piibel ütleb kirjas roomlastele, et kõik inimesed on pattu teinud
ja on jäänud Jumala aust ilma.
Iga inimene on personaalse kurjuse valitsemise all.
Kui vaadata seda keskkonda, kuhu inimene sünnib,
siis ta justkui sünnib kurjuse meelevalda.
Piibli kohaselt on terve maailm kurjuse küüsis.
Kui väike laps sünnib siia maailma, siis ta on veatu,
kuid tema sees on pärispatt.
Kuigi tema hing ja vaim on sündides puhtad, siis selle keskkonna tõttu,
kuhu ta on sündinud, hakkab see teda määrima ja tema puhtust rikkuma.
Kuna lapses on pärispatt, siis ta võtab seeläbi vastu
rikutud arvamused, ideed, harjumused, himud ja vajadused.
Sellised harjumused ja mõtted, mis on Jumala Sõna vastased.
Pärispatt on inimese identiteedi küljes ja on kogu kolmainsuse surm.
Patt pole vaid inimese kehas, vaid ka inimese hinges-kolmainsuses.
Varsti räägime rohkem lihast.
Loomulikul inimesel on mitmesuguseid himusid asjade suunas,
mis on Jumala Sõna vastased.
Tänapäeval annavad inimesed üksteisele nende himudes armu,
mõeldes, et ma olengi selliseks loodud ja et mul on õigus nii elada.
Kuid Piibel annab meile sellest hoopis teistsuguse ilmutuse.
Ta tahab meisse luua uue Kristuse identiteedi,
muutes meid tasahaaval Kristuse sarnaseks.
See ongi evangeeliumi põhiline mõte.
Johannese 3:19:"Ent kohus on see, et valgus on tulnud maailma,
aga inimesed on armastanud pimedust enam kui valgust,
sest nende teod on kurjad."
Pärispatu all olev inimene elab patus ja ta vajab pattu.
Ta on selletõttu kurja vaimu meelevalla all.
Pole olemas loomulikku inimest, kelle südames ei elaks kurja vaimu
pärispatu tõttu, mis temas elab.
Pärispatt inimeses sünnitab patu tegusid,
justnagu sogasest kaevust tuleb vaid sogane vesi.
Ilma uuestisündimiseta ei kõlba inimene Jumalale.
Seetõttu ütles Jeesus Nikodeemusele Johannese 3:3:
"Tõesti, tõesti, ma ütlen sulle, kes ei sünni ülalt, ei või näha Jumala riiki."
Ta jätkas:"kes ei sünni veest ja Vaimust, ei saa minna Jumala riiki."
Vesi tähendab Jumala Sõna ja veega ristimist ja vaim Püha Vaimule
ja vaimus ristimisele.
Jumal võib anda inimesele ja tõsta tema sellest hukatusest seeläbi,
kui inimesele antakse Jumala otsimise vajadus e otsimise aeg.
1 Peetruse 2:11:"Armsad, ma manitsen teid kui majalisi ja
võõraid siin ilmas -hoiduge lihalikest himudest, mis sõdivad hinge vastu!
Käituge hästi paganate keskel, et kuigi nad teist räägivad paha
kui kurjategijaist, siiski, pannes tähele teie häid tegusid,
annaksid nad Jumalale au aruandmise päeval."
See aruandmise päev (soome k tõlge "otsimise aeg") on päev,
mil Jumal tuleb inimesele väga lähedale ja hakkab inimest kutsuma.
Iiob 33:29 ütleb:"Vaata, seda kõike teeb Jumal inimesele kaks, kolm korda,
et tema hinge hauast tagasi tuua ja valgustada teda elu valgusega."
Jumal pakub inimesle võimalust tulla Jeesuse juurde.
Inimesed peavad sellest hetkest kinni haarama.
Kui see hetk on käes ja inimesel tekib vaimsete asjade vastu huvi,
siis see on tunnuseks sellest, et on käes tema otsimise aeg.
Siis Jumal kutsub inimest ja on vaja otsustada Tema kasuks.
Seda aega ei tohi ära raisata.
Prohvet Hesekiel nägi kord imelise nägemus: ta oli veekogu kaldal ja
imeline vesi voolas tema eest.
Siis ta nägi ühte mõõtjat, kes mõõtis temale tuhat küünart,
üks küünar on u pool meetrit.
Ta andis talle loa siirduda vaimumaailma,
looumlikust maailmast ära.
Nii on see ka inimesega, keda Jumal hakkab kutsuma.
Tuleb justkui mõõtja ja hakkab sind kutsuma, öeldes:
"On aeg liikuda voolu sisse, ära patuse maailma seest.
On aeg liikuda."
Jumal kutsub, Ta ei sunni kedagi, kuid Tema vaim kutsub inimesi.
Tema headus tõmbab inimesi meeleparandusele,
nagu õpetab meile Piibel.
Need hetked on läbikatsumise ja proovilepaneku päevad.
1Korintlastele 3:10 ütleb meile:"Mulle antud Jumala armu järgi olen ma
kui tark hooneehitaja rajanud aluse, aga teine ehitab sellele.
Igaüks vaadaku siis, kuidas ta ehitab!
Jah, teist alust ei saa keegi rajada selle kõrvale, mis on juba olemas -
see on Jeesus Kristus.
Kas keegi ehitab sellele alusele hoone kullast,
hõbedast, kalliskividest, puudest, heintest või õlgedest -
kord saab igaühe töö avalikuks.
Issanda päev teeb selle teatavaks, sest see ilmub tules,
ja tuli katsub läbi igaühe töö, missugune see on."
Kui meie ellu tuleb otsimise aeg, mil Jumala vaim tuleb lähedale,
hakkab inimene nägema, millisest materjalist ta elu on ehitatud.
Jumala vaim näitab inimesele seda, kas ta on ehitanud oma elu vaid
rahahimule, võimujanule, karjäärile, või kas ta on ehitanud elu
vaimsetele väärtustele.
See on Jumala antud inimese proovipäev.
Kui inimene näeb, et ta on ehitanud oma elu Jumala Sõnale,
siis tema elu peab Jumala proovitulele vastu.
Kuid kui inimene on ehitanud oma elu vaid materiaalsetele väärtustele,
siis ta märkab Jumala Püha Vaimu ligiolu sees olles,
et ta elu ei kannata Jumala lähedalolu välja.
See ongi see otsimise aeg.
Sõna ja valgus toovad usu kaudu inimesele pääste.
Paljud ütlevad, et minu elu on juba põrgu maa peal.
Teatud viisil on see tõde.
Loomulik inimene, kes elab selles maailma keskkonnas,
kannatab kurjade vaimude käes, kes teevad ta elu maapealseks põrguks.
Kuid Jeesus tahab oma Sõna ja Püha Vaimu valguse kaudu
vabastada sind sellest maapealsest põrgust.
Roomlastele 10. ptk räägib meile, et see juhtub Piibli sõna kaudu.
Roomlastele 10:17: "Järelikult, usk tuleb kuulutusest,
kuulutus aga Kristuse sõna kaudu. "
Usk on ainus tee inimese pääsemiseks,
kuid see peab olema Jeesuse Kristuse mõjutatud usk.
Paljud soomlased usuvad statistika kohaselt põhimõtteliselt Jumalat
ning palvetavad Tema poole.
Kuid millise Jumala poole nad palvetavad?
Milline on sinu jumalapilt?
Ainus tõeline jumalapilt tuleb Piiblist e Jumala Sõnast
Püha Vaimu ilmutuse kaudu.
Me vajame seda ilmutust, mis näitaks meile Jumala tahet meie elu kohta.
Seetõttu ma ei usu, et inimesed tulevad kergesti usule,
kui nad ei tea, kes on Jeesus ja mida Ta minu heaks on teinud.
Inimesel peab tekkima jumalapilt, mil ta saab vastuse küsimusele:
millisele Jumalale ja Jeesusele ma oma elu annan?
Rooma kirja 3:19 ütleb:"Aga me teame, et mida Seadus iganes ütleb,
seda ütleb ta neile, kes on Seaduse all, et iga suu suletaks
ja kogu maailm oleks Jumala ees süüalune;
seepärast et Seaduse tegude tõttu ei mõisteta kedagi õigeks tema ees,
sest Seaduse kaudu tuleb patutundmine."
Inimene saab aru, et ta on vaimuliku ärkamise protsessis
või usus selleläbi, et ta kogeb patutundmist asjade suhtes,
mille suhtes ta on varem mõelnud:ahh, kõik ju teevad seda,
kõik ju valetavad vahest ning räägivad üksteist taga,
inimesed ju aktsepteerivad neid ideid, kõik ju elavad vabaabielus.
Miks ei võiks mina seda teha? Jumal aktsepteerib mind!
Kuid alles siis, kui Jumala Püha Vaim tuleb meie lähedale,
näeb inimene Jumala Sõna ja seaduse tõde, millest tuleb patutundmine.
Jeesus ütles Johannese 16:8 Püha Vaimu kohta:
"Ja kui ta tuleb, siis ta toob maailmale selguse patu kohta ja
õiguse kohta ja kohtu kohta:"
Püha Vaim, kui Ta tuleb inimese lähedale, siis Ta toob valguse.
Kogudusetelgi juures nägime valgust seitsmeharulise lambijala juures.
See oli Jumala 7 Vaimu.
Püha Vaim toob valguse inimese lähedale, tuues valguse sellesse
pimedusse, kus inimene elab.
Alles siis näeb inimene, millises pimeduses ta elab.
Püha Vaim näitab meile patu kohta, et inimene saaks patutundmise.
Püha Vaim näitab tõe ka õiguse kohta ehk selle kohta,
kas me oleme süüta ja kas me kõlbame Jumalale.
Seda tähendab õigus.
Püha Vaim kõneleb mu südametunnistuse kaudu.
Jumala vaim koos minu vaimuga tunnistab, et ma olen Jumala laps,
nagu Piibel ütleb.
Püha Vaim näitab meile tõe ka kohtu kohta.
Kohus viitab sellele, et ka usklik võib olla saatana kohtu all ehk
saatana sidumise all, juhul, kui see usklik elab patus.
Püha Vaimu ülesanne on näidata meile sellist kohut.
Inimene on vaid Jumala Sõna ja Püha Vaimu valguse abi juures
sellest pimeduses, milles ta on.
Kui inimene läheb kristlikku kogudusse ja kuuleb Jumala Sõna,
siis tema võib vaimselt ärgata, või vaatab ta kristlikku televisiooni,
või läheb näiteks mõne lähedase sõbra juurde,
kes räägib talle Jumalast.
Nendel viisidel võib inimene saada osa Jumala Sõnast,
kui ta kuuleb tõde.
Tänapäeval mugandatakse seda tõde ega usuta,
et Piibel on täielikult Jumala Sõna.
Kui me ei usu, et Piibel on täielik Jumala Sõna,
siis meil pole enam tõe alust siin maailmas.
Kõik hämardub.
Peame uskuma, et see on eksimatu Jumala Sõna.
Valgus läheneb pimedusele vaid nii palju, kui inimene seda lubab.
Kui vaatame inimest, kes on kurjade vaimude küüsis,
siis ta on pimeduses, selle maailma vägivaldses vaimsuses,
mis on teda niimoodi manipuleerinud, et ta mõtleb:
Minu mõtted, teod, motiivid ja suhtumised on täiesti korrektsed,
neis pole midagi valet. Olen selline, nagu kõik teised."
Kuid kui sellele inimesele läheneb Püha Vaim,
siis inimene kogeb seda ja näeb oma elus pattu ning see tekitab
temas süütunnet, kuigi varem ei vaevanud tema teguviis teda.
See ongi ärkamise seisund.
Roomlastele 2:9 ütleb:
"Ahistus ja kitsikus tuleb igale inimhingele, kes teeb kurja,
juudile esmalt ja siis kreeklasele,
aga kirkus, au ja rahu igaühele, kes teeb head,
juudile esmalt ja siis kreeklasele."
Kui Jumala vaim tuleb inimese lähedale,
siis inimene tunneb ahastust oma patu pärast.
Paljud on kristlasi süüdistanud, et kui nemad räägivad patust,
et siis inimesed muserduvad.
Nii peabki olema! See ongi eesmärk!
Ahastus ja süütunne on märk sellest, et inimene eksib Jumala vastu.
See on nagu häirekell, mis karjub:"Ärka üles, ära mine sinna!
Ära mine pattu! Su sisemus on nagu kaheks rebitud,
koged suurt süütunnet,sest Jumal püüab sind hoiatada:
"Tule vabadusse! Ära tee enam pattu! Mine pimeduse keskelt ära!
Sulle pakutakse võimalust loobuda sellest!"
Sellises olukorras hakkab inimese sees olev kuri vaim mässama.
Olen mõelnud selle üle, kui noorena vaatasin õudusfilme.
Vaatasin filme, kus tulnukad tulid kosmosest ja vallutasid inimese,
võttes kontrolli tema mõistuse üle.
Nautisin selliste õudusfilmide vaatamist.
Tegelikkuses toimub just selline asi iga päev!
Kosmosest on tulnud pimeduse väed, kes on vallutanud iga inimese
mõistuse, kes elab patu sees.
Seetõttu kuulub arm ja andeksand vaid nendele,
kes kogevad patutunnet ja süütunnet nendes asjades,
kus nad Jumala Sõna vastu eksivad.
Arm ja andeksand kuuluvad vaid neile inimestele,
kes tunnevad oma patu ära ja tunnistavad selle üles.
1Johannese 1:9:"Kui me oma patud tunnistame, on tema ustav ja õige,
nõnda et ta annab andeks meie patud ja puhastab meid kogu ülekohtust."
2 Timoteose kiri räägib meile, et me peame oma meelt muutma
ehk meelt parandama. Meeleparandus on meele muutmine.
Meleeparandus on see, et inimene hakkab patu kohta mõtlema
samamoodi, nagu Jumal, ning inimene leiab Piiblist vastused.
Tänapäeval üritatakse inimesi "vabastada" sellest süütundest.
Näiteks kui inimesed praktiseerivad homoseksuaalset elu,
siis see süütunne on Püha Vaimu appikarje, mis ütleb:
"Ära tee enam seda pattu, Jumal tahab anda sulle vabaduse,
meele muutumise, uude Kristuse identiteedi,
mis vabastab sind ja viib sind vabadusse. Paranda meelt!"
Kristus tahab parandada inimese väärastunud seksuaalsust.
Väärastunud seksuaalsust on veel mitmetes teistes vormides.
Jumal tahab anda usklikule meeleparanduse kui elustiili.
See puudutab ka kauem usuteel olnud inimesi.
Me ei saa mõelda, et me võime jääda mingile usuelu tasemele,
vaid mõista, et me peame elama jätkuvas meeleparanduses.
Apostlite teod 3:19:"Parandage siis meelt ja pöörduge,
et teie patud kustutataks,"
Patte ei kustutata ühe hetkega, vaid järk-järgult,
kui inimene liigub Kristuse poole ja hakkab käima Jumala tahtes,
siis meie patte hakatakse järk-järgult kustutama.
Kogu aeg kutsutakse meid meeleparanduses elama.
Mina tahan elada jätkuvas muutuse protsessis.
See protsess on rännak Kõigepühama e Jumala poole.
Vaimulikuks vanemaks olemine tähendab vastutuse võtmine nende
eest, kes on ärkamisse sisenenud.
Kui vaadata Johannese evangeeliumi 1. peatükki,
siis siin on kaks Ristija Johannese jüngrit.
Jüngrid kuulsid, kuidas Johannes, kohates Kristust, ütles:
"Ennäe, Jumala Tall!" Johannese 1:38:
"Aga Jeesus pöördus ümber ja nähes neid kaasa tulemas, küsis neilt:
"Mida te otsite?" Nemad ütlesid talle: "Rabi," - see on tõlkes "Õpetaja" -
kus sa oled öömajal?" Ta ütles neile: "Tulge ja vaadake!"
Nad tulid siis ja nägid, kus ta oli öömajal, ja jäidki sel päeval tema juurde.
Oli umbes neljas tund pärast lõunat."
Neljas tund (soome k tõlkes "kümnes hetk") oli tund,
mil Johannese jüngrid hakkasid Jeesusega aega veetma.
Jeesus õpetas neile, kes Ta on ning õpetas neile Jumala Sõna.
Jüngritele hakkas valgenema õige tee päästele.
Seetõttu ootab Jumal, et me otsiksime ja uuriksime Teda,
koputaksime Tema poole.
Et me ei annaks nii kergesti alla, mõeldes, et ah, ma palvetasin korra,
Jumal ei vastanud, järelikult pole mõtet proovida.
Piibel ütleb:Otsi lakkamatult! Küsimus on sinu igaveses elus!
Tasub panustada palju rohkem sellesse, kui üksainus palve.
Johannese 1:40:"Üks neist kahest, kes oli kuulnud, mida Johannes ütles,
ja Jeesusega kaasa läinud, oli Andreas, Siimon Peetruse vend.
Ta leidis esmalt oma venna Siimona ja ütles talle:
"Me oleme leidnud Messia!" - see on tõlkes "Kristuse".
Andreas viis venna Jeesuse juurde."
Siin on olukord, mil Andreas, kui ta oli leidnud Jeesuse,
hakkas kohe teisi Tema päästesse tooma.
Vaimulik vanemaks olemine tähendab vastutuse võtmine selle eest,
kes on ärkamise staadiumis.
Kui sina oled juba kaua usklik olnud ja näed, kuidas keegi tuleb usule,
siis aita seda noort usklikku ja võta vastutus oma usuelu eest.
Ole talle mentoriks ja abiks.
Soomes on liiga vähe selliseid mentoreid,
vaimne lapsevanemlus puudub.
Me peaks noori usklikke aitama, mitte lükkama neid pastorite juurde.
Suure koguduse pastor ei jaksa kõigiga ise tegeleda,
vaid meie peame usklikena võtma vastutuse ja juhtima neid
Jeesuse juurde.
Andma neile baasteadmised Jeesusest, viima neid Alfa kursusele,
kus õpetatakse usu põhitõdesid: Kristust, ristimist, Jeesuse nime
meelevalda ja väge, Jeesuse lepitustööst ja vere väest jne.
Need on vaimsed põhitõed, mida iga usklik vajab,
et tema usu vundament võiks saada tugeva ja kindel.
Kõik päästetud saanud ei pruugi otsekohe oma elus olevatest
pattudest vabaneda.
Vahest nad vajavad selleks vabastamist.
Apostlite teod 18. ptk on sellest hea näide.
Samaaria linna tuli ärkamine.
Filippus läks Samaariasse ja kuulutas seal Kristust.
"Rahvahulk pani üksmeelselt tähele, mida Filippus ütles, kuuldes teda
ning nähes tunnustähti, mida ta tegi."
Loeme edasi: "Ja suur rõõm oli selles linnas.
Aga üks mees, Siimon nimi, oli juba varem selles linnas ja nõidus
ning pani Samaaria rahvast jahmuma, öeldes end kellegi suure olevat.
Tema mõju all olid kõik, nii pisikesed kui suured, ja ütlesid:
"See on Jumala vägi, mida hüütakse Suureks."
Nad olid tema mõju all, sest ta oli kaua aega
neid nõidumisega jahmuma pannud.
Aga kui nad hakkasid uskuma Filippust, kes neile kuulutas evangeeliumi
Jumala riigist ja Jeesuse Kristuse nimest,
siis ristiti nii mehi kui naisi.
Siimonastki sai usklik, ja kui ta oli ristitud, jäi ta alati Filippuse juurde. "
Siin öeldakse, et nõid Siimom uskus Jeesusesse ja ta ristiti.
Ta ristiti, nagu algkoguduse ajalgi, vette ristimise kaudu.
Seal ei nämmutatud inimestele kogu aeg sama sõnumit.
Seal tegutses Jumala vaim võimsal viisil, nõnda et inimesed tegid
tõelisi meeleparanduse tegusid, kuna Püha Vaimu vägi ja arm,
võimeliseks tegev arm oli kohal.
Arm on Jumala antud vägi, mis võimaldab meil muutuda.
Et me saaksime muutuda Kristuse sarnaseks.
Mitte selleks, et kuulutada armu inimesele,
kes ei taha meelt parandada ega teagi midagi oma pattudest.
Arm on Jumala vägi, mis ehitab üles ja muudab inimest.
Nõid Siimon oli inimene, kes sündis uuesti. Usun seda.
Loen Apostlite teod 8:14:"Aga kui Jeruusalemmas olevad apostlid
said kuulda, et Samaaria on Jumala sõna vastu võtnud,
läkitasid nad nende juurde Peetruse ja Johannese.
Need tulid kohale ja palvetasid samaarlaste eest,
et nad võtaksid vastu Püha Vaimu.
Sest Vaim ei olnud langenud veel kellegi peale nende seast,
nad olid üksnes ristitud Issanda Jeesuse nimesse."
Salm 16 öeldakse inglise k algteksti tõlkes, et Püha Vaim polnud veel
laskunud samaarlaste peale.
Veidi aja pärast vaatame, mida see tähendab.
Püha Vaimu sisendamine ja Püha Vaimu väe langemine inimese peale on
kaks erinevat asja, kuid need võivad toimuda ka samal ajal.
Siin oli olukord, kus Johannes ja Peetrus palvetasid alles päästetud
saanute eest, pannes nende peale käed, ja nad said Püha Vaimu.
Püha Vaim langes nende peale.
Siimon imetles Püha Vaimu väge, tahtes seda endale.
Peetrus riidleb Siimonaga, kes tahtis Püha Vaimu rahaga osta.
Ta oli vaimne beebi, kes ei mõistnud absoluutselt vaimulikke asju.
"Aga Peetrus ütles talle: "Hävigu su hõbe koos sinuga,
et sa arvad Jumala andi saavat raha eest!
Sul ei ole osa ega pärandit selles sõnas,
sest su süda ei ole siiras Jumala ees."
Siimona suhtumine oli vildakas, mis sest, et ta oli just usule tulnud.
Ta mõtetes olid mõttekõrgistused e Jumala Sõna vastased mõttemudelid.
Sellest räägime hiljem.
Peetrus jätkab siin:"Sul ei ole osa ega pärandit selles sõnas,
sest su süda ei ole siiras Jumala ees.
Paranda nüüd meelt oma kurjusest ja anu Issandat,
et su mõttevälgatus sulle ehk andeks antaks.
Sest ma näen sind olevat täis kibedat sappi ja ülekohtu köidikus."
Siin tuleb asja mõte.
Peetrus ütles, et ta nägi Siimonas kibestumise sappi,
st tema sees oli veel kurje vaime, valesid suhtumisi ja motiive.
Ning ta oli ülekohtu köidikus ehk deemonlikes sidumistes.
Kui inimene ei vabane deemonlikest sidemetest, sõltuvustest ja
sundmõtetest kohe peale uuestisündimist,
siis ta vajab kohest vabanemist.
Vastasel juhul tema vaimulik elu ei kasva,
vaid deemonlik vägi põhjustab selle, et Piibel ei avane talle,
nõnda et ta ei suuda end eraldada keskkonnast, kus ta on.
Ta peab saama oma keskkonnast vaimselt vabaks,
sest see seob inimest.
Apostlite teod 19:9 räägib sellest, kuidas Paulus tegutses
uute kristlastega:"Aga kui mõned tegid südame kõvaks, ei võtnud sõna vastu
ja halvustasid usuteed kogukonna silmis, siis ta eemaldus nende juurest ja
eraldas ka jüngrid ning pidas iga päev arutlusi Türannose koolis."
Ta kõigepealt eraldas noored kristlased patustest sõpradest ning
nende vanast ringkonnast, mis tõmbasid neid usust ära.
Seejärel ta õpetas neid iga päev, vesteldes nendega ja võttes
nende eest vastutuse, nõnda et nad said kiiresti usus kasvada.
Mis etapis siseneb inimesse Püha Vaim?
Kas siis, kui inimene ise palub, et Püha Vaim, tule mu sisse,
soovin oma elu sinule pühendada?
Või alles siis, kui Püha Vaim näeb, et inimene on tõepoolest valmis
võtma Teda oma südamesse?
Usun, et mõlemad variandid on tõelised.
Me ei saa Jumalat kasti panna ega öelda, et niimoodi ei saa teha
või et inimesed saavad vaid niimoodi päästetud.
Jumal kasutab sageli inimeste usule tulemise protsessis teisi inimesi,
kuid tegelikkuses ei vaja Jumal tingimata selle jaoks inimesi.
Apostel Pauluse päästetud saamine on selle tõe eredaks näiteks.
Paulus kiusas kristlasi taga.
Ta oli enda meelest täiuslik variser, arvates, et ta teab kõike
ega eksi üheski asjas Jumala vastu,
kuigi ta kiusas kristlasi ja vangistas neid.
Siis kui ta oli oma järjekordsel reisil, et vangistada kristlasi,
ilmus taevast suur valgust ja ta langes maha.
Kõigepealt tuli valgus ja siis sõna:"Saul, miks sa mind kiusad?"
Näeme, et ka Saulusel polnud häid tegusid,
millega Jumala ees seista ja mille läbi pääseda.
Ta kiusas Kristust ennast, Kristus ilmus talle õigel hetkel
ja päästis Sauluse.
Sellest hetkest algas Sauluse Jumala otsimise aeg,
mil ta vastas Jeesusele kutsele positiivselt.
Saulus parandas meelt ja kahetses oma patte ning muutus.
Ta nägi, et ta vajas Jeesust ning et ta ei suuda ise Seadust täita,
vaid et ta vajab ka selleks Jeesust.
Teine juhtum on 8:26:"Issanda ingel rääkis aga Filippusele: "
Tõuse ja mine lõuna poole seda teed,
mis läheb Jeruusalemmast alla Gaza poole! See on tühermaa."
Püha Vaim annab Filippusele täpsed instruktsioonid, et ta läheks selle
vankri lähedale, mis seal tühermaal sõidab.
Vankris istus Etioopia kuninganna eunuhh.
Filippus jooksis vankri lähedusse ja kuulis, et eunuhh loeb Jesajat.
Ta küsib eunuhhilt:"Kas sa mõistad seda, mida sa loed?"
See on oluline, kui loeme Piiblit.
Jumala vaim küsib meilt: "Kas sa mõistad, mida loed?"
"Tema vastas:"Kuidas ma võin aru saada, kui keegi mind ei juhata?"
Ja ta palus Filippust astuda üles ja istuda enese kõrvale."
Filippus seletab Jesaja raamatut eunuhhile ja räägib Jeesusest,
päästest ja kindlasti ka veega ristimisest.
Loeme edasi salmist 35:"Aga Filippus avas oma suu ja sellest
kirjakohast lähtudes kuulutas talle evangeeliumi Jeesusest.
Aga kui nad teed mööda edasi läksid, jõudsid nad ühe vee äärde.
Ja eunuhh lausus:"Ennäe, vesi! Mis takistab, et mind ei võiks ristida?"
Loen 1938. aasta soome Piiblist väljajäetud teksti:
Aga Filippus ütles: "Kui sa usud kogu südamest, siis on see võimalik."
Ta vastas ja ütles: "Ma usun, et Jeesus Kristus on Jumala Poeg!"
Filippus oli eunuhhi õpetanud ja selgitanud talle päästeteed.
Eunuhh oli Püha Vaimu valguses seda mõistnud ja otsustas sellele
reageerida, andes oma elu Jeesusele.
Nüüd hakkab Jeesuse veri inimest väljastpoolt pesema,
nii nagu näete.
Püha Vaimu ere valgus läheneb inimesele, kelle vaim on määritud ja
tema hing on kurjuse käes.
Selles olukorras hakkab inimene oma pattu nägema ja tunnistab oma patud.
1 Johannese 1:9"Kui me oma patud tunnistame, on tema ustav ja õige,
nõnda et ta annab andeks meie patud ja puhastab meid kogu ülekohtust."
Pattude ära tundmine ja nende tunnistamine on kriitiliselt tähtis.
Kurjade deemonlike vaimude haare meie üle nõrgeneb,
kui hakkame oma patte üles tunnistamma.
Püha Vaimu sisenemine võib toimuda ka selles faasis.
Kui inimene, kes on patutundmise all, tunnistab oma patud ja teab
Jeesuse kohta piisavalt palju, siis ta võib saada Püha Vaimu.
Näeme, et Jeesuse kõrvale löödi risti kaks röövlit,
kelledest paremal pool olev röövel tegi viimasel hetkel meeleparanduse.
Röövel sai Jeesuse vaimust puudutatud.
Ta kuulis, mida Jeesus rääkis ja nägi, milline Ta oli ning tahtis
saada samasugust puhtust endasse.
Jumala vaimu mõjutusel mõistis röövel, et Jeesuses on pääste.
Apostlite teod 15:8 on Jeruusalemma koosolek,
loen paar salmi siit:
"Ja südametundja Jumal on nende eest tunnistanud,
andes neile Püha Vaimu nagu meilegi,
ja ei ole teinud mingit vahet meie ja nende vahel,"
See tähendab juutide ja paganate vahel.
"olles usu läbi puhastanud nende südamed."
Nüüd, kui usume Püha Vaimu valgusel Jumala Sõna,
siis see usk ja teadlikkus tõest teeb vabaks,
nagu Johannes ütleb 8. ptk: "Ja tõde teeb teid vabaks."
Juba selles faasis võib inimene uuesti sündida.
Ehk Püha Vaimu kolmainsus läheneb inimese kolmainsusele,
nagu siin näeme.
Rääkisime esimeses saates, et Pühal Vaimul on keha, hing ja vaim.
Inimene koosneb samuti vaimust, hingest ja ihust.
Püha Vaimu kolmainsus läheneb inimese kolmainsusele.
See toimub siis, kui inimene on ärkamise seisundis.
Jeesus ütles Johannese14:23:"Jeesus vastas talle: "Kui keegi armastab mind,
küll ta peab minu sõna, ja minu Isa armastab teda
ja me tuleme ja teeme eluaseme tema juurde."
See on imeline koht.
Soomekeelne tõlge ütleb:"Me tuleme ja jääme temaga koos elama."
Veega ristimine on selline, et kui inimene pole uuesti sündinud
sel hetkel, kui ta on oma patte sündinud, siis võib olla nii,
et selles inimeses on kuri vaim.
Jumala Püha Vaim on tulnud inimese lähedale ja valgustanud
tema vaimu ja hinge väljastpoolt.
Kuid Jumal ootab, et inimene võtab vastu ristimise,
et ka tema hing pestaks puhtaks.
Mõnes olukroras teeb Jumal nii.
Apostlite teod 22:16 seletab seda mõtet.
Ananiase nimeline mees tuli Sauluse juurde, kui Jumal Saulust kutsus.
Ta ütles Saulusele:"Ja mida sa nüüd ootad? Tõuse ja lase ennast ristida
ning oma patud ära pesta, appi hüüdes tema nime!"
Patud ära pesta tähendab seda, et veega ristimine vabastab inimese
ka seestpoolt.
Deemonid lahkuvad seestpoolt ja ka väljastpoolt,
nõnda et Püha Vaim saab tulla inimesesse.
Vahest toimub uuestisündimise hetk enne ristimist,
vahest peale ristimist.
Kõik variandid esinevad Piiblis.
Ristimine on avalik eraldumine maailmast.
Ristimisega ütleb inimene lahti vanast eluviisist ja
hakata Jeesuse järgijaks.
Apostlite teod 2:38 ütleb Peetrus:
"Parandage meelt ja igaüks teist lasku ennast ristida
Jeesuse Kristuse nimesse oma pattude andekssaamiseks,
ning siis te saate Püha Vaimu anni."
Püha Vaimu and on pakett, mis sisaldab Püha Vaimu mõjutatud
uuestisündi, kuid ka Püha Vaimu väge uskliku elus.
Seetõttu võib Püha Vaimu vastu võtmine toimuda enne ja
ka peale veega ristimist.
1 Peetruse 3:21 võrreldakse Noa laeva ja vett,
mis hävitas kogu tolleaegse maailma koos kõige elavaga.
Laev päästis kõik seal olevad 7 inimest ja kõik loomad.
Noa laev tõstis inimesed vee peale ja vesi justkui päästis vaimsed,
kuid tappis lihalikud inimesed.
Samal viisil kui inimene sünnib uuesti, siis tema uputatakse
ristimise kaudu hauda, kus tema liha sureb ja vaim tõstetakse taevasse,
nagu Efestastele 2:6 ütleb.
Inimene justkui sureb ristil, peale seda ta uputatakse ristimise hauda.
See ristimise haud põhjustab selle, et inimene pääseb surnud inimese
positsiooni ja sealt ka ülestõusmise positsiooni e positsiooni Kristuses.
Sellest räägime järgmistes saadetes.
Püha Vaim uuendab inimese sisemuse, kui see on puhtaks pestud.
Kõigepealt vajab inimene, et tema seest aetaks välja kurjad vaimud
ning alles siis saab Püha Vaim inimese uuesti sünnitada,
kui ta on puhastatud.
Kolostlastele 1:27:"mis on selle saladuse kirkuse rikkus kõigi rahvaste seas;
see on - Kristus teie sees, kirkuse lootus."
Püha Vaimu kaudu saadud Kristus.
Seejärel kui Püha Vaimu hing on ühinenud minu hingega,
on minu hing kaitstud.
Mina olen Kristuses. Kristus on minus läbi minu uuestisündinud
vaimu, mis on kaitstud. Minu vaim on kontaktis Jumala vaimuga.
Seeläbi olen saanud uue identiteedi Kristuses.
Minust on saanud Jumala laps.
Mina olen Kristuses ja Kristus minus.
See on faas, mil usklik tõstetakse uude taevasesse positsiooni.
Efeslastele 2:6:"ning on meid koos temaga üles äratanud ja asetanud
taevasesse olukorda Kristuses Jeesuses,"
Algtekst ütleb "meid on asetatud istuma taevasesse positsiooni."
Meid on asetatud taevastele troonidele, Jumala laste seisusesse.
Meid on pimedusest lahti lõigatud ning asetatud valguse maailma.
Meist on saanud valguse lapsed, me oleme hüljanud pimeduse keskkonna.
Uuestisünd ühendab Jumala ja uue inimese.
Uus inimene on uus nii taevas kui ka maa peal.
2 Korintose 5:17:"Niisiis, kui keegi on Kristuses, siis ta on uus loodu,
vana on möödunud, vaata, uus on sündinud."
Nüüd saab inimene Jumala lapse õiguse kaudu endale uue loomuse.
Uue loomuse, uuendatud hinge ja ka uuendatud vaimu ja keha.
Sellepärast kirjutab Paulus kirjas roomlastele 6:11 nii:
"Nõnda arvestage ka teie endid olevat surnud patule,
aga elavat Jumalale Kristuses Jeesuses.
Ärgu siis valitsegu patt kuningana teie surelikus ihus,
nii et te tema himudele oleksite kuulekad.
Ärge ka loovutage oma ihuliikmeid ülekohtu relviks patule,
vaid loovutage end Jumalale nagu need,
kes on saanud surnuist elavaks,
ja oma ihuliikmed õiguse relviks Jumalale."
Nüüd pole see keha enam sinu oma, vaid Kristuse keha.
Sa pead oma keha alistama Kristuse meelevalla alla.
Peale seda tahab Jumal anda uuestisündinud inimesse oma väge.
Jumal tahab oma väge anda inimesele.
See vaimus ristimine annab väe tunnistada Kristusest,
valgust noorele usklikule, nõnda et Piibel avaneb.
Äkitselt avastad asju, mida sa pole kunagi varem mõistnud.
Jumala vägi avab sinule seda Sõna.
Seda ei või keegi mõista, kui ei ole täitunud Jumala Püha Vaimuga.
Apostlite teod räägivad meile nendest asjadest.
Sel ajal kui kogudus oli tekkinud.
Apostlite tegude 19. peatükk räägib sellest, kui Paulus tuli Korintose
linna ning küsib noortelt usklikelt, kas nad said Püha Vaimu,
kui nad tulid usule.
"Nemad aga vastasid: "Me ei ole kuulnudki, et Püha Vaim on.
Ja kui Paulus pani oma käed nende peale, tuli neile Püha Vaim
ja nad rääkisid võõraid keeli ja ennustasid."
Neid usklikke oli ristitiud Johannese ristimisse.
Nad võtsid veega ristimise vastu Jeesuse nimesse.
Peale seda langes Püha Vaim nende peale,
mille peale nad hakkasid rääkima võõraid keeli ja ennustama.
Nad liikusid Jumala Püha Vaimu kaudu üleloomulikule tasandile.
Püha Vaim tahab ka täna anda meile väge.
Selletõttu vajame sellist jumalikku ilmutust oma ellu.
Mõned nimetavad seda teiseks õnnistuseks.
Esimene õnnistus on uuesti sündimine.
Teine õnnistus on see, et Jumala laps saab Jumala väe,
mille kaudu tuleb vägi elada puhast ja püha elu.
Jumala laps saab üleloomuliku väe muutuda meelte uuendamise teel.
Lõpetuseks räägin taas kogudusetelgist.
Kogudusetelk sümboliseerib väga selgelt uuestisündimise protsessi.
Siin on neli eraldi osakonda.
Eesõues on kaks asja: vaskaltar ja vaskpesemisnõu.
Vaskaltar räägib meile ristist, meeleparandusest ja usust.
Seal on veri, tunnistatakse patte ja pannakse käed altari sarvedele.
Siin on pattude teadvustamine ja üles tunnistamine.
Siis on siin vasknõu, kus oli vesi.
Seal pesid end preestrid, see on veega ristimise sümbol.
Järgmine paik kogudusetelgis on püha paik.
See on justkui paik, kus inimene siirdub pühaduse ligiollu.
Ta sisestab endale neid asju. Ta sööb vaateleibu ning
võtab vastu Püha Vaimu.
Viimane faas on see, kui inimene siseneb kõige pühamasse paika.
Kõige pühamas paigas ta saab vaimus ristimise,
ta kohtub Isaga ning Jumala väega, täitudes Püha Vaimuga.
Selle tulemusena saab ta Jumala väe, et elada püha elu.
Piibel räägib meile, et kogu maailm on kurjuse käes.
Milline on see kurjus, mis on maailmas?
Kuidas valitseb see kurjus maailma? Kust sai kurjus alguse?
Milisel viisil püüab kurjus saada võimu inimese üle?
Nendele küsimustele otsime vastuseid järgmises saates.
Õpetus: Markku Veilo Tõlge: Lemme-Getter Bogatkin